
NEKILNOJAMOJO TURTO (GYVENAMOJO BUTO) TECHNINĖ SPECIFIKACIJA

1. Strėvininkų socialinės globos namai numato išsinuomoti du po vieną kambarį  su virtuve ir atskiru tualetu bei dušu (su  patogumais) butus  (toliau – butas), kurio vieno bendras (naudingasis) plotas ne mažiau kaip 20 kv. m., Kaišiadorių mieste ir (ar) Žiežmarių miestelyje  teikti jame apsaugoto būsto paslaugą.
2. REIKALAVIMAI BUTUI (TECHNINIAI DUOMENYS):
2.1. Namas – mūrinis;
2.2. Butas negali būti bendrabutyje, cokoliniame aukšte ar rūsyje;
2.3. Butui priklausanti rūsio patalpa - privalumas;
2.4. Minimalus gyvenamasis plotas ne mažiau kaip 20 kv. m.,
2.5. Bute turi būti įrengta interneto prieiga ir televizija arba turi būti galimybė juos įvesti (prijungti);
2.6. Bute turi būti šaltas ir karštas vanduo, elektros energijos tiekimas;
2.7. Bute turi būti šildymo sistema (išskyrus kietą kurą);
2.8. Buto vidus švarus, tvarkingas, tinkamas gyventi;
2.9. Langai plastikiniai arba stiklo paketo;
2.10.  Ant langų užuolaidos – dieninės ir naktinės arba/ir roletai, markizės – privalumas.
2.11.  Grindys bute – medžio lentų, linoleumo, laminuotų plokščių arba parketas. Virtuvėje ir higienos patalpose grindys gali būti keraminių plytelių;
2.12.  Sienos – tapetai arba dažytos vandens emulsiniais dažais. Pageidautina šviesios spalvos;
2.13.  Baldai gyvenamajame kambaryje – privalumas.
2.14.  Lauko durys – medžio masyvo arba šarvuotos.
2.15.  Buto erdvės (higienos patalpos) turi būti atskirtos durimis;
2.16.  Pilnai sukomplektuota ir apstatyta virtuvė (virtuviniai baldai, kaitlentė, orkaitė, plautuvė, šaldytuvas) – privalumas.
2.17.  Virtuvėje esantys įrenginiai, inventorius turi būti techniškai tvarkingi.
2.18.  Vonios kambaryje turi būti  kriauklė, įrengta dušo kabina arba vonia (veidrodis veikianti ir techniškai tvarkinga automatinė skalbimo mašina – privalumas);
2.19.  Visi bute esantys elektros lizdai turi būti techniškai tvarkingi;
2.20.  Bute turi būti techniškai tvarkingi šviestuvai.
2.21.  Vandens tiekimo ir kanalizacijos įrenginiai techniškai tvarkingi.  
2.22.  Butas negali turėti skolų už suteiktas paslaugas. Kandidatas pateikia visas komunalinių sutarčių kopijas, susijusias su pateikiamu turto nuomos pasiūlymu bei pažymas apie turimus įsiskolinimus.
2.23.  Patalpos yra išnuomojamos nuo sutarties pasirašymo dienos 3 metų laikotarpiui (toliau – „Nuomos terminas“).
2.24.  Nuomos mokestis ir visi kiti komunaliniai mokesčiai bus mokami už praeitą mėnesį. 
3. REIKALAVIMAI NAMO LOKACIJAI:
3.1. Galimybė privažiuoti prie laiptinės durų automobiliu (ne daugiau kaip 10 m. atstumas);
3.2. Miesto ligoninė ir/ar poliklinika nuo namo turi būti nutolusi ne daigiau kaip 3 km. 
3.3. Iki artimiausio prekybos centro ne daugiau 2 km.;
3.4. Autobusų stotis – ne toliau kaip 3 km.


